სოციალურმა მედიამ მოსკოვის ქუჩებში ათასობით ადამიანი გამოიყვანა
როგორც ცნობილია, რუსეთში ინტერნეტზე ქვეყნის მოსახლეობის 40 პროცენტზე მეტს მიუწვდება ხელიროგორც ცნობილია, რუსეთში ინტერნეტზე ქვეყნის მოსა
გასულ უქმეებზე მოსკოვში ათეულ ათასობით მომიტინგე გამოვიდა ქუჩებში. პრემიერი პუტინი მრავალათასიანი ანტისამთავრობო აქციების პროვოცირებას შეერთებული შტატების სახელმწიფო მდივნის, ჰილარი კლინტონის, მიერ არჩევნების გაყალბებასთან დაკავშირებით გაკეთებულ კომენტარს აბრალებს. სპეციალისტები კი ამ ფაქტს რუსეთში ინტერნეტ-მედიის და კერძოდ, სოციალური ქსელების პოპულარობის ზრდას უკავშირებენ. მათ შორის უკანასკნელი ოპოზიციური გამოსვლის ორგანიზებაში განსაკუთრებული როლი ითამაშა ინტერაქტიულმა სოციალურმა პორტალმა სახელწოდებით „ვ-კონტაკტე“. როგორც ცნობილია, რუსეთში ინტერნეტზე ქვეყნის მოსახლეობის 40 პროცენტზე მეტს მიუწვდება ხელი. დანილა ლინდელი მოსკოვის ქუჩაში დგას და „თვითერის“ მეშვეობით რევოლუციაზე შეტყობინებას აგზავნის. 23 წლის ახალგაზრდა ყმაწვილს დედის ხელით მოქსოვილი სვიტერი აცვია. ახალი თაობის აქტივისტისთვის „აი-ფედი“ უფრო ნაცნობი და მისაღებია, ვიდრე მეგაფონი. - ამბობს ის. უკანასკნელ საპარლამენტო არჩევნებზე „იუ-თუბზე“ უთვალავი ვიდეომასალა გაჩნდა, რომელიც მმართველ პარტიას „ერთიანი რუსეთი“ გაყალბებებში ამხელდა და ფაქტებს ვიდეოფირების საშუალებით ადასტურებდა. არცერთი მათგანი რუსულ ტელევიზიას არ გადაუცია. 22 წლის სტუდენტმა, დენის კონდრატენკომ, არჩევნებზე დამკვირვებლის სტატუსით მონაწილეობა პირველად მიიღო. ისიც იმ დრამატულ განსხვავებაზე საუბრობს, რომელიც ტელევიზიის მიერ გადაცემულ მასალებში და ინტერნეტზე მოპოვებულ ინფორმაციას შორის არსებობს. - აცხადებს ახალგაზრდა დამკვირვებელი. რუსული გრანდიოზული საძიებო ვებ-გვერდის „იანდექსის“ მიხედვით ქვეყანაში დღეს მილიონზე მეტი „თვითერის“ მომხმარებელია. გასული წლის მონაცემთან შედარებით ეს ციფრი 5-ჯერ მეტია. „ფეისბუქზე“ კი მოსკოვის საპროტესტო აქციაზე მონაწილეობის მიღებას 40 ათასმა წევრმა მოაწერა ხელი. სახელმწიფოს მიერ კონტროლირებადი ტელევიზიები ცდილობდნენ საპროტესტო აქცია „საშიშ თავყრილობად“ მოენათლათ. მაგრამ დემონსტრაციის მონაწილეები ფრთხილობდნენ და აცხადებდნენ, რომ ძნელი არ არის ინტერნეტზე იმ ინფორმაციის მოძიება, თუ როგორ ახდენს პოლიცია ე.წ. „მოლოტოვის კოქტეილების“ პროვოცირებას. მაშა ლიპმანი კარნეგის ცენტრის მოსკოვის ფილიალიდან, აღნიშნავს, რომ რა თქმა უნდა ინტერნეტი მნიშვნელოვან როლს თამაშობს, როგორც ინსტრუმენტი, მაგრამ გამოსვლების პროვოცირებაში მთავარი როლი ისევ მთავრობამ ითამაშა, რომელმაც არჩევნები მასიურად გააყალბა - შენიშნავს ქალბატონი ლიპმანი. საბჭოთა კავშირის დაშლის შემდეგ მოსკოვს ამ მასშტაბის აქცია არ უნახავს. ორგანიზატორები ერთხმად ადასტურებენ, რომ ეს ინტერნეტის დამსახურებაა. - ამბობს მწერალი სერგეი სერგუნოვი და თითს კრემლისკენ იშვერს. ქალბატონი ლიპმანი კარნეგის ცენტრიდან კი დასძენს, რომ მხოლოდ ინტერნეტის გაფეტიშებაც არ შეიძლება. მთავარი მოქმედი პირი აქ რუსი ხალხია და რუსული ნება. „რევოლუციები ხომ ინტერნეტის გამოგონებამდეც არსებობდა, რადიო და ტელევიზიის შექმნამდეც კი“- ამბობს ის და იხსენებს რუსეთში 20 წლის მიმდინარე საერთო-სახალხო გამოსვლებს, რომლებშიც სულ ცოტა 10-ჯერ მეტი ადამიანი მონაწილეობდა.